CELEX: C2005/006/77
Language: fi
Date: 2005-01-08 00:00:00
Title: Asia T-396/04: SOFFASS S.p.A:n 4.10.2004 sisämarkkinoilla toimivaa yhdenmukaistamisvirastoa (tavaramerkit ja mallit) vastaan nostama kanne

8.1.2005   
            
            
               FI
            
            
               Euroopan unionin virallinen lehti
            
            
               C 6/39
            
         SOFFASS S.p.A:n 4.10.2004 sisämarkkinoilla toimivaa yhdenmukaistamisvirastoa (tavaramerkit ja mallit) vastaan nostama kanne
   (Asia T-396/04)
   (2005/C 6/77)
   Kieli, jolla kanne on nostettu: italia
   SOFFASS S.p.A. on nostanut 4.10.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoilla toimivaa yhdenmukaistamisvirastoa (tavaramerkit ja mallit) vastaan. Kantajan edustajana ovat avvocato Vincenzo Biliardo ja avvocato Cristiano Bacchini.
   Valituslautakunnassa toimitetussa menettelyssä vastapuolena oli SODIPAN (Société en Commandite par Actions).
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa ensimmäisen valituslautakunnan 16.7.2004 tehdyn päätöksen (asia R 0699/2003-1)
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja
            
         
               Haettu tavaramerkki:
            
            
               Kuvamerkki ”NICKY” – luokkaan 16 kuuluvat tuotteet (kotitalous- ja hygieeniakäyttöön tarkoitetut kartonki- ja/tai selluloosatuotteet). Rekisteröintihakemus nro 1 315 985.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Ranskalainen yhtiö SODIPAN (société en commandite par actions).
            
         
               Tavaramerkki- tai merkkioikeus, johon väitemenettelyssä on vedottu:
            
            
               Ranskalaiset kuvamerkit ”NOKY” (nro 1 346 586) ja ”noky” (nro 1 400 192) luokkaan 16 kuuluville tavaroille.
            
         
               Väiteosaston ratkaisu:
            
            
               Väite on hylätty
            
         
               Valituslautakunnan ratkaisu:
            
            
               Väiteosaston päätös on hylätty ja asia on palautettu ko. osastolle uudelleen käsiteltäväksi.
            
         
               Kanneperusteet:
            
            
               Asetuksen N:o 40/94 8 artiklan 1 kohdan a ja balakohdan virheellinen soveltaminen (sekaannusvaara)